<classify> Na ANDREW MSECHU RAIS John Magufuli na Rais Edgar Lungu wa Zambia,wamezindua Kituo cha Huduma kwa Pamoja Mpakani cha Tunduma kwa upande waTanzania na Nakonde kwa upande wa Zambia, huku wakisema kitakuwa na manufamatatu makubwa ikiwamo kuongeza mapato na kupunguza usumbufu kwawafanyabiashara. Akizungumza katika uzinduzi wa kituo hichi mjiniTunduma jana, Rais Magufuli alisema kitasaidia pia kushamiri kwa biashara katiya nchi hizi mbili, ambazo zimekuwa na ushirikiano wa kihistoria. Waasisi wa nchi hizo ni Mwalimu Julius Nyerere waTanzania na Kenneth Kaunda wa Zambia, ambao kwa pamoja waliimarisha ushirikianowa kisiasa na kiuchumi katika nchi zao, kisha kuanzisha harakati ya ukombozi waKusini mwa Afrika. Rais Magufuli alisema kituo hicho piakitarahisisha upitaji wa watu na bidhaa na kurahisisha taratibu za utendajikazi kwa pande zote mbili na kuboresha matumizi ya Teknolojia ya Habari naMawasiliano Tehama. Kituo hiki cha kisasa kabisa kilichogharimu Shbilioni 14 ni muhimu kwa maenedeleo yetu, kwa sasa miundombinu ya mipakani namahii ni kipaumbele chetu kwa kuwa tunataka kukuza biashara baina ya nchi zetu nabiashara ya kikanda, alisema. Alisema ujenzi huo uliosaidiwa na Uingerezakupitia ufadhili wa Shirika la Trade Mark East Africa TMAE ni chachu yakuimarisha uhusiano na ushirikiano wa kibiashara wa Tanzania, Zambia na nchinyingine wanachama wa Jumuiya ya Maendeleo Kusini mwa Afrika Sadc. Alisema kwa sasa, kituo hicho kitakuwa na manufaayanayotarajiwa iwapo watendaji na maofisa wote watazingatia madhumuni yakuanzishwa kwake, ili kuondoa urasimu na kuharakisha usafirishaji wa bidhaa namizigo baina ya nchi hizo. Kwa watendaji na maofisa wote wa Zambia naTanzania sasa waache kuwabughudhi wafanyabiashara na wasafirishaji,msisababishe urasimu usio wa lazima wala kujenga mazingira ya rushwa, mtambuekuwa macho ya Serikali zote mbili yanawatazama. Waacheni wafanye biashara wafanye biashara watajirike,hayo ndiyo matarajio yetu mimi na Rais wa Zambia Edgar Lungu, yeye anaitwa Lunguna mimi ninaitwa pombe, na mnajua kazi ya rungu. Lakini pia mnajua matokeo yapombe hasa ukinywa zile za jamii ya gongo, alisema. Alisema ili kufikia malengo tarajiwa ni lazima vikwazovyote vya kibiashara viondolewe na anaamini kuundwa kwa kituo hicho, vikwazohivyo vitakuwa historia. Rais Magufuli aliwataka wananchi pia kuwa mstariwa mbele kuwafichua waharibifu wa miundombinu ya kituo hicho. Alisema pamoja na kufanya biashara, ni lazima tuendeleekuimarisha undugu wa kweli baina ya watu wa nchi hizi mbili, ambao ni wakihistoria. Nina uhakika hapa hata Lungu anafahamu, inawezekanakuna mtu yuko huku au ana mke kutoka huko upande wa pili au kuna mtu kutokahuko ana nyumba ndogo huku, au wa huku ana girlfriend yuko huko au wa huko anamshkaji huku, na huo ndio undugu ninaouzungumzia, alisema. Aliongeza kuwa nchi zote mbili ni wanachama waSadc lazima kutangaza biashara miongoni mwa nchi hizo huku akitoa wito kwawana-Tunduma kuhakikisha wanatumia fursa kikamilifu. Rais Magufuli alisema pamoja na uwepo wa fursahizo, wapo waliojenga kwenye eneo la ukingo wa mpaka baina ya Tanzania naZambia, ambapo wengine chumba cha watoto kiko Zambia na cha wazazi kikoTanzania. Alisema tatizo hilo lilianza kushughulikiwa mudamrefu lakini bado utekelezaji unasuasua hivyo ni lazima eneo hilo la mpakalitambulike rasmi na liwekwe wazi, kwa wale waliojenga katika eneo hilokuondoka kabla sheria haijachukua mkondo wake. Wale waliojenga na waliokuwa na mpango wa kujengakwenye buffer zone eneo la mpaka, niwambie tu bahati nzuri mimi kubomoanimeshazoea, nimekuwa Wazir wa Miundombinu kwa karibu miaka 15, kwa hiyo hilisi suala geni kwangu. Na katika kutekeleza hili, yeyote aliyeingiakwenye eneo hilo bila kujali chama, awe wa CCM au anatokea upinzaniatashughulikiwa tu kwa sababu maendeleo hayana chama, alisema. Edgar Lungu Kwa upande wake, RaisLungu alisema kituo hicho ni kimoja kati ya vituo vyenye shughuli nyingi kwa ukandawa Kusini mwa Afrika na kunakuwa na magari ya mizigo zaidi ya 600 kwa siku,hivyo kuhusisha biashara yenye thamani ya mamilioni ya dola za kimarekanikatika ushoroba wa Dar es Salaam hadi Zambia. Alisema baada yakuboresha miundombinu, kutakuwa na uharakishaji wa mizigo na kuongeza kiwangocha biashara baina ya nchi hizi mbili. Kituo kimoja kimepunguzaurasimu na muda wa watu kukaa mpakani kutoka siku nne awali hadi siku moja,hivyo kitasaidia kuoanisha taratibu za kutoa mizigo na kukuza mbinu za uratibuna kurahisisha zaidi utendaji kazi kwenye mpaka wetu. Ninashukuru Serikali zetuambazo ni wazi kwamba hazitasaidia wafanyabiashara wakubwa tu, bali pia wafanyabiasharawadogo kupitia mkataba maalumu uliosainiwa mwaka 2017 na hii ni muhimu kwa kuwawatu wetu wengi wanafanya biashara ndogondogo, alisema. Alisema wafanyabiasharawakubwa wanakuja na kuondoka, lakini wadogo wapo pale wakati wote wakihitajiusaidizi wa Serikali, hivyo wanahitaji kuwasaidia sana. Alisema kurahisishwa kwamfumo wa pamoja kutasababisha kuwepo kwa dawati la pamoja la taarifa, ambalo litasaidiakukuza takwimu za wafanyabiashara wadogo wanaovuka mipaka na kutoa taarifakuhusu namna ya kuboresha biashara kwenye mipaka. Ninaomba mamlaka zotembili za hapa mpakani kusaidia wafanyabiashara wadogo kwa kuweka taratibu nzuriza kuwaisadia katika kuvuka mpaka na kusaidia kuhakikisha hakuna mtu anayeachwanyuma, hata kama tunatumia mfumo wa kielektroniki, alisema. Alimwambia Rais Magufulikuwa yeye akiwa Rais wa Tanzania na Lungu ambaye ni Rais wa Zambia, ni lazimawahakikishe katika juhudi za kuleta maendeleo ya watu hakuna anayeachwa nyuma. Alisema wakati mwinginenchini kwake kunakuwa na changamoto nyingi katika kufikia kituo hicho, mojaikiwa ni miundombinu isiyotosheleza, hivyo ni lazima waendelee kufanya kazi kwapamoja kuhakikisha wanatatua changamoto zote zilizopo na zile zitakazotokeabaadaye. Rais Lungu alisema ilinchi hizo ziendelee kwa haraka, lazima wahakikishe maofisa kutoka pande zotembili wana utaalamu unaohitajika ili kuhakikisha malengo ya kituo hikiyanafikiwa. Alisema historia yaushirikiano katika ya Tanzania na Zambia hauishii tu katika kusaini makubalianokama hayo, bali inaanzia tangu waasisi wa mataifa hayo walipoamua kushirikianakatika kupigania uhuru, kujenga Reli ya Tazara na Bomba la Mafuta la Tazama. Kwa sababu hiyoninapenda kueleza nia yangu ya dhati ya Serikali yangu kujitolea kuendeleaushirikiano na kusimamia ufanisi wa kituo hiki na katika mipango mingine. Ninaunga mkono walewaliojenga katika mpaka lazima waondolewe, kaka yangu Rais Magufuli yeye nibuldoza lakini na mimi pia huwa naonyesha mambo yangu, kwa hiyo lazima kuchukuahatua. Kwa wale Wazambiamliojenga mpakani mjadiliane na viongozi wenu muondoke kwenye maeneo hayo, kamahutaki kuchukua karoti utachukua fimbo, bila kujali kama uchaguzi utafanyikakesho, alisema. Alisisitiza kuwa kwa walewasiotaka kuondoka mapema watachukua fimbo, tena fimbo kubwa, kwa kuwa hanawoga katika kuwashuhulikia kwa mujibu wa sheria, maana wengi wao wanajua kuhusuwaliowahi kushughulikiwa siku zilizopita.  <topic>: kitaifa 